

 **ประกาศเทศบาลตำบลหนองบัวโคก**

 **เรื่อง นโยบายในการกำกับดูแลองค์กร**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยคณะผู้บริหารเทศบาลตำบลหนองบัวโคกได้กำหนดนโยบายในการกำกับดูแลองค์กร เพื่อให้สำนักงาน และลูกจ้างเทศบาล มีแนวทางและขอบข่ายในการปฏิบัติงาน ให้บรรลุตามภารกิจของเทศบาลในการจัดการบริการสาธารณะให้กับประชาชน ให้มีระบบการปฏิบัติงานที่ได้มาตรฐาน ยึดหลักความถูกต้อง เป็นธรรม เท่าเทียม ไม่เลือกปฏิบัติ และมีคุณธรรมในการปฏิบัติงานรวมถึงการบริหารงานให้เป็นไปตามหลักธรรมาภิบาล ซึ่งมีแนวทางในการปฏิบัติ ดังนี้

 ๑.มุ่งเน้นการปฏิบัติงานตามมาตรฐาน/คู่มือการปฏิบัติงาน โดยยึดหลักความถูกต้อง ตามระเบียบ กฎหมาย มติ ด้วยความสุจริต โปร่งใสและเที่ยงธรรม

 ๒.มุ่งเน้นการบริหารและพัฒนาทรัพยากรบุคคลโดยยึดหลักคุณธรรม

 ๓.มุ่งเน้นการบริหารงบประมาณ โดยยึดหลักความถูกต้องตามกฎหมาย ระเบียบ มติ ด้วยความโปร่งใส ตรวจสอบได้ คุ้มค่า และเกิดประโยชน์สูงสุด

 ๔.ให้ความสำคัญกับการมอบหมายงานในการปฏิบัติงานตามภารกิจหน้าที่ และความรับผิดชอบ ด้วยความเป็นธรรม เท่าเทียม ไม่เลือกปฏิบัติ

 ๕.ให้ความสำคัญกับสภาพแวดล้อมที่เอื้ออำนวยและส่งเสริมสนับสนุนการปฏิบัติงานของพนักงาน

 จึงประกาศให้ทราบโดยทั่วกัน

 ประกาศ ณ วันที่ 2 ตุลาคม 2560

 (ลงชื่อ)

 (นายวิชัย ประภากรแก้วรัตน์)

 นายกเทศมนตรีตำบลหนองบัวโคก